INTRODUCTIO: 
Argumentum a Nobilissima Facultate Juridica 
hoc anno ad disputandum in Certamine Literario 
propositum, quamvis inter obscuriores ac maxime 
controversos Codicis civilis locos forte referendum 
sit, hoc in primis habere visum nobis est, quo 
se commendet, quod scilicet multis nominibus 
magnam afferre possit utilitatem juveni auctori, 
qui in illud operam laboremque suum comparat. 
Nam primum quidem, qui de uno alterove 
contractuum requisito cognitionem aliquanto ube- 
riorem cupit, abesse nequit, quin aliquam sal- 
tem contrahat familiaritatem cum universa con- 
tractuum et obligationum doctrina; haud secus 
atque medico, qui sanitatis praecepta tradere stu- 
det, ante omnia necessaria sit ipsius corporis hu- 
mani ejusque, tum externae, tum internae , formae 
ac structurae certe generalis quaedam notitia. — 
Aa Prae- 
